Lisicki enkelt til semifinale
Lisicki overrasket mandag da hun slo ut verdensener Serena Williams i den 4. runden av Wimbledon. Den seieren har gjort henne til en av de største favorittene til å vinne Wimbledon, tross hennes beskjedne seeding som nummer 23. Etter at Lisicki hadde vunnet det første settet med 6-3, ga Kanepi den tyske jenta god kamp. Likevel holdt det ikke helt inn og Lisicki ble første jente klar for semifinale. Hun møter enten Agnieszka Radwanska eller Li Na. - Jeg er veldig glad. Det var en utrolig kamp i går (mot Williams), så jeg måtte omstille meg raskt, sier Lisicki.I semifinalen møter hun Agnieszka Radwanska. Den polske tennisstjernen slo sjetteseedede Li Na med 2-1 i sett. Hun møtte ut i tiebreak etter første sett, mens hun tapte det påfølgende settet. Til slutt vant hun 7-6 (7-5), 4-6, 6-2. - Hun spilte utrolig god tennis. Jeg har alt hatt to tøffe kamper, så jeg er bare glad for å gå videre til semifinalen. Det er blitt spilt litt for mye tennis på få dager, og det er grunnen til at jeg slet med slitne beina, sa Radwanska etter seieren. Radwanska måtte bruke åtte matchballer for å avgjøre tredje sett. For ett år siden var hun tapende Wimbledon-finalist mot Serena Williams.I den andre semifinalen skal belgieren Kirsten Flipkens ut mot 2007-finalist Marion Bartoli fra Frankrike. Førstnevnte slo overraskende åtteseedede Petra Kvitova 4-6, 6-3, 6-4. Dermed har Wimbledon mistet enda en Grand Slam-vinner. Tsjekkeren gikk helt til topps i London for to år siden. Bartoli danket ut amerikaneren Sloane Stephens med 2-0 i sett etter 6-4, 7-5.Agnieszka Radwanska (4), Polen - Li Na (6), Kina 7-6 (7-5), 4-6, 6-2, Sabine Lisicki (23), Tyskland - Kaia Kanepi, Estland 6-3, 6-3, Kirsten Filipkens (20), Belgia - Petra Kvitova (8), Tsjekkia 4-6, 6-3, 6-4, Marion Bartoli (15), Frankrike - Sloane Stephens (17), USA 6-4, 7-5.
Sabine Lisicki levde opp til favorittstempelet mot estiske Kaia Kanepi. Den tyske jenta tok seg til semifinale med 6-3, 6-3.